Public procurement notice: Voluntary Ex Ante Transparency Notice
Published: 2022-03-25
Buyer: Forsvarsministeriets Materiel- og Indkøbsstyrelse
Country: DK
Contract type: Supplies
Procedure: Negotiated without a prior call for competition
CPV classification: 35000000: Security, fire-fighting, police and defence equipment | 35700000: Military electronic systems | 38112100
Estimated value: 46000000 DKK

Technical requirements: Forsvarsministeriets Materiel- og Indkøbsstyrelse (FMI) påtænker at indgå en rammeaftale vedrørende anskaffelse af eksplosiv-resistente MIL-GPS'er samt vedligehold af disse hos Rockwell Collins Deutschland GmbH, som tidligere har leveret MIL-GPS'er til FMI.
FMI påtænker at indgå en rammeaftale med Rockwell Collins Deutschland GmbH omhandlende anskaffelse af eksplosiv-resistente MIL GPS'er samt en serviceaftale, der omhandler reparation, reservedele samt service af de anskaffede MIL GPS'er.
FMI ønsker at indgå en længevarende rammeaftale vedrørende levering af 500 stk. ERGR II med indbygget MPE-S (MIL GPS) samt service (af både indkøbte ERGR II og tidligere indkøbte ERGR).
Efter FMI's vurdering kan disse ydelser kun anskaffes af Rockwell Collins, da rammeaftalen på grund af tekniske årsager kun kan overdrages til denne leverandør. Dette skyldes, at der kun eksisterer én leverandør af eksplosiv-resistent MIL GPS med tilhørende service på markedet, der opfylder FMI's sikkerhedsbehov, der ligger til grund for indkøbet, som i øvrigt vurderes at være sagligt og proportionelt og bunder i konkrete erfaringer og behov, der har væsentlig operativ betydning for Forsvarets udsendte soldater f.eks. i forbindelse med et bagholdsangreb og vejsidebomber.
Det er FMI's vurdering, at indkøb af andet eksplosiv resistent MIL GPS ikke vil være kompatibelt med indbygningsforholdene i FMI's nuværende pansrede køretøjer ligesom, at indkøb af andet MIL GPS ikke vil være kompatibelt med de nuværende MIL GPS-kapaciteter som FMI besidder.
Derudover har materiellet en levetid på 15-20 år, og da det er blevet oplyst, at det ikke vil være muligt for en anden leverandør at opnå den tilstrækkelige tekniske indsigt og viden til at foretage en sikker reparation, genanskaffelser ved ikke-reparable fejl og reprogrammering, har FMI vurderet, at det er sagligt at indgå en længerevarende serviceaftale med Rockwell Collins.
FMI vurderer derfor, at betingelserne i forsvarsdirektivets artikel 28, stk.1, litra e, samt forsvarssikkerhedsdirektivets artikel 29, stk. 2, afsnit 4, for at anvende udbud med forhandling uden forudgående offentliggørelse af udbudsbekendtgørelse, samt længerevarende rammeaftaler, er opfyldt. FMI agter på denne baggrund at indgå en rammeaftale på 7 år med to optioner på forlængelse af 5 + 5 år med  Rockwell Collins.
Datoen angivet i bekendtgørelsens pkt. V.2.1) er datoen for beslutningen om at tildele rammeaftalen direkte og ikke datoen for rammeaftalens indgåelse. Rammeaftalen vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
FMI følger proceduren i klagenævnslovens § 4 (lovbekendtgørelse nr. 593 af 2. juni 2016 om Klagenævnet for Udbud, tilgængelig på www.retsinformation.dk). Rammeaftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en rammeaftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en rammeaftale, forudsat
at bekendtgørelsen indeholder begrundelsen for ordregiverens beslutning om at tildele rammeaftalen uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Rockwell Collins Deutschland GmbH
Award value: 46000000